29/03/2022 | Administración LocalMunicipal
Oleiros
Persoal
Convocatoria e bases para a selección de seis auxiliares da policía local

BASES XERAIS 1.1. É obxecto da convocatoria a contratación laboral temporal de seis auxiliares da policía local durante a tempada de verán de acordo coa normativa seguinte e concordante: a) Lei 4/2007, do 20 de abril, de coordinación de policías locais e a Lei 9/2016, do 8 de xullo que a modifica. b) Decreto 243/2008, do 16 de outubro, polo que se desenvolve a Lei 4/2007 e o Decreto 77/2010, do 29 de abril que o modifica. c) Orde do 28 de xaneiro de 2009 da Consellería de Presidencia, Administracións Públicas e Xustiza, pola que se determinan as probas de selección, temarios e baremos de méritos para o ingreso, promoción interna e mobilidade dos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. d) Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares da policía local. e) Lei 3/2017, do 27 de xuño, de orzamentos xerais do estado para o ano 2017 (artigo 19. dous). f) Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. g) Lei 2/2015, do 29 de abril, do emprego público de Galicia. h) Lei 7/1985, do 2 de abril, reguladora das bases do réxime local, na redacción dada pola Lei 11/99. i) Rd lexislativo 781/1986, do 18 de abril, que aproba o texto refundido das disposicións legais vixentes en materia de réxime local. j) Lei 5/1997, do 22 de xullo, de administración local de Galicia. k) Decreto 95/1991, do 20 de marzo, da comunidade autónoma de Galicia pola que se aproba o regulamento de selección de persoal e o Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración do Estado. l) Real decreto 896/1991, do 7 de xuño, que aproba as regras básicas e os programas mínimos a que se debe axustar o procedemento de selección dos funcionarios da Administración local. m) Orde APU/1461/2002, do 6 de xuño, pola que se establecen as normas para a selección e o nomeamento de persoal funcionario interino, e demais disposicións concordantes de aplicación.1.2. Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín Oficial da Provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación.2.1. A contratación será de carácter laboral temporal coa finalidade de reforzar o servizo da Policía Local durante un período máximo de seis meses –finalizando, en todo caso, dentro do ano natural-, a xornada completa e co horario requirido polas necesidades do servizo (incluídos festivos), coas retribucións que figuran no orzamento municipal consonte os acordos da Corporación para o efecto.3.1. O procedemento de selección será o de oposición - quenda libre.3.2. A oposición consistirá na realización dos exercicios que se enumeran nestas bases, coa forma e sistema de cualificación nelas descritos.4.1. As taxas por dereitos de exame fíxanse nun importe de trece euros e vinte céntimos de euro (13,20.€) para cada un dos postos obxecto desta convocatoria, de acordo coa ordenanza fiscal reguladora en vigor.4.2. A carta de pagamento descargarase seguindo o procedemento que aparece na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Este procedemento tamén figura na páxina web (Portada » O Concello » Concellería de Participación Cidadá, Cooperación e Recursos Humanos » Recursos Humanos). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). 4.3. A non presentación deste impreso de autoliquidación, no cal deberá figurar a data e selo da entidade bancaria, co formulario de solicitude no proceso selectivo determinará a exclusión provisional no dito proceso da persoa aspirante, sendo posible a súa emenda dentro do prazo conferido para o efecto.4.4. A presentación do xustificante do aboamento das taxas non suporá a substitución do trámite de presentación, en tempo e forma, da solicitude de participación no proceso selectivo.4.5. De acordo coa ordenanza fiscal en vigor, gozarán dunha bonificación dun 25% do importe aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral.4.6. Así mesmo gozarán dunha bonificación dun 50%, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial.4.7. Considéranse familias numerosas de categoría xeneral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei.4.8. Có fin de acreditar a condición de membro de familia numerosa, os suxeitos pasivos ós que corresponda a aplicación da bonificación, axuntarán ó impreso de pago das Taxas, o título oficial de familia numerosa.5.1. Para tomar parte neste proceso selectivo, as persoas aspirantes deberán reunir os seguintes requisitos (estipulados no Decreto 243/2008), referidos todos eles á data de finalización do prazo de presentación de instancias, que deberán manter durante o procedemento de selección, contratación e/ou permanencia na listaxe de reserva: a) Ser español/a ou nacional dun estado membro da Unión Europea, nos termos previstos no artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. Ter cumpridos os 18 anos de idade e non exceder, de ser o caso, a idade máxima establecida no artigo 53.1. c) do Real decreto lexislativo 5/2015, do 30 de outubro. b) Posuír a certificación de ter superada a educación secundaria obrigatoria, título de graduado escolar ou equivalente, correspondente ao grupo C, subgrupo C2, do Estatuto básico do empregado público. No caso de titulacións obtidas no estranxeiro deberán acreditar a súa homologación. c) Ter unha estatura mínima de 165 cm os homes e 160 cm as mulleres. d) Non padecer enfermidade ou eiva física que impida o normal desenvolvemento das funcións propias do posto de traballo para o que se opta; acreditarase mediante un informe médico, no que se faga constar expresamente que o/a aspirante reúne as condicións físicas suficientes para a realización dos exercicios físicos que figuran especificados na correspondente proba da oposición, ademais de que non padece, a persoa aspirante, enfermidade ou defecto físico que impida o normal desenvolvemento das funcións propias do posto. O informe médico de idoneidade para a realización das probas físicas debe presentarse no momento inmediatamente anterior á realización destas, sendo excluída a persoa aspirante en caso contrario. Como máximo deberá ter unha antigüidade de tres meses en relación á data fixada para o exame. e) Posuír a capacidade funcional para o desempeño das tarefas propias do posto. f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, acreditándose mediante unha declaración xurada. Será aplicable, non obstante ao beneficio da rehabilitación, segundo as normas penais e administrativas, que a persoa aspirante deberá acreditar mediante o correspondente documento oficial. g) Non estar comprendido/a en ningunha clase de incompatibilidade das sinaladas nas leis vixentes. Acreditarase mediante declaración xurada.6.1. As solicitudes presentaranse preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). 6.2. Opcionalmente, poderanse presentar as solicitudes de xeito presencial en calquera dos lugares e rexistros establecidos na normativa reguladora do procedemento administrativo común.6.3. Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello de Oleiros.6.4. O prazo de presentación de solicitudes será de 10 días hábiles, contados a partir do día seguinte ao da publicación do anuncio da presente convocatoria no Boletín Oficial da Provincia.6.5. A participación neste proceso de selección é voluntaria, e implica que se presta consentimento para realizar as probas e os exercicios psicotécnicos, aceptando que o resultado desas probas sexa empregado como factor de valoración, de conformidade co previsto nestas bases.7.1. Documentación: a) DNI ou NIE da persoa solicitante. b) DNI ou NIE da persoa representante, de ser o caso. c) A instancia normalizada, que figura na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Tamén poderase atopar na páxina web municipal (Portada » O Concello » Concellería de Participación Cidadá, Cooperación e Recursos Humanos » Recursos Humanos). d) Titulación e permiso os que se refire a base 5 b). e) Certificado Celga 3 ou equivalente, no seu caso. (No suposto de non ter o certificado se realizará a proba que figura no punto 4 das bases específicas) f) Xustificante do ingreso da taxa, co selo da entidade bancaria con indicación da data, ou xustificante electrónico. g) No caso de bonificación, título de familia numerosa.7.2. Esta documentación presentarase preferiblemente por vía electrónica a través do rexistro na sede electrónica do Concello de Oleiros ((Sede electrónica -> Servizos xerais -> Rexistro electrónico -> Inscrición nos procesos de selección de persoal). 7.3. Opcionalmente, as persoas interesadas poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común.7.4. Non será necesario achegar os documentos que xa fosen presentados anteriormente nesta Administración. Para estes efectos, a persoa interesada deberá indicar en que momento e ante que órgano administrativo presentou os citados documentos. Presumirase que esta consulta é autorizada polas persoas interesadas, salvo que conste no procedemento a súa oposición expresa.7.5. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, na súa falta, a acreditación por outros medios dos requisitos a que se refire o documento, con anterioridade á formulación da proposta de resolución.7.6. A consignación de datos falsos na solicitude ou na documentación achegada polos/as aspirantes sancionarase coa anulación da solicitude, sen prexuízo das demais medidas legais que correspondan.7.7. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.7.8. No caso de que algún dos documentos que se vai presentar de forma electrónica supere os tamaños máximo establecidos ou teña un formato non admitido pola sede electrónica do Concello de Oleiros, permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica do Concello de Oleiros.8.1. Unha vez rematado o prazo de presentación de instancias, o alcalde ou o órgano delegado ditará a resolución pola que aprobará a listaxe provisional de persoas admitidas e excluídas que se fará pública no taboleiro de anuncios do Concello e, aínda que sen carácter preceptivo, na páxina web do Concello (://www.oleiros.org/web/concello-oleiros/c-participacion-rrhh/rr-hh), conferíndose un prazo de cinco días hábiles para os efectos de reclamacións nos termos do art.68 da Lei 39/2015, do 1 de outubro, do procedemento administrativo común das administracións públicas.8.2. As reclamacións, se as houbera, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución figurará a composición do tribunal, o lugar, a data e a hora de celebración da primeira proba. No caso de que, por circunstancias excepcionais, houbese que modificar o lugar, a data ou a hora da primeira proba, publicarase no taboleiro de edictos do Concello e na páxina web municipal, aínda que sen carácter preceptivo.9.1. O órgano de selección designarase de conformidade ao estipulado no art.59 da Lei 2/2015, do 29 de abril, do emprego público de Galicia.9.2. Os membros do tribunal deberán absterse de intervir, notificándoo ao órgano convocador, cando concorran neles circunstancias das previstas no art.23 da Lei 40/2015, do 1 de outubro, ou se realizasen tarefas de preparación ás probas selectivas nos cinco anos anteriores á publicación desta convocatoria.9.3. Asemade, as persoas aspirantes poderán recusar aos membros do tribunal cando concorran as ditas circunstancias.9.4. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente.9.5. O órgano de selección resolverá todas as dúbidas que puidesen xurdir na aplicación destas normas, así como o que se deba facer nos casos non previstos.9.6. O órgano de selección poderá dispoñer a incorporación aos seus traballos de persoas con labores de asesoramento para as probas que estime pertinentes, limitándose esas a prestar a súa colaboración nas súas especialidades técnicas.9.7. As persoas membros do órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar neste proceso selectivo.9.8. O tribunal cualificador estará constituído por: a) Presidente/a: O persoal funcionario ou laboral da Corporación que se nomee. b) Secretario/a: O persoal funcionario ou laboral da Corporación que se nomee. c) Vogais: Tres vogais designados/as pola Alcaldía ou polo órgano delegado.10.1. A orde de actuación das persoas aspirantes iniciarase pola letra que resulte do sorteo ao que se refire o Regulamento de selección do persoal ao servizo da Comunidade autónoma de Galicia, vixente no momento da realización do exercicio que implique chamamento público.10.2. O tribunal, unha vez rematado cada exercicio, establecerá o número de aspirantes que deberán desenvolver o resto das probas, por quendas consecutivas, de resultar necesario.10.3. As persoas aspirantes deberán presentarse a cada exercicio provistos de DNI ou outro documento fidedigno que, a xuízo do tribunal, acredite a súa identidade.10.4. En calquera momento as persoas aspirantes poderán ser requiridas polo tribunal coa finalidade de acreditar a súa identidade.10.5. As persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impida acudir, agás que a escusa sexa posible por ter amparo nun precepto legal así como o suposto que se describe a continuación.10.6. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou, eventualmente, os primeiros días despois do parto, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.10.7. En ningún caso as probas de recoñecemento médico estimarán como circunstancias negativas para os efectos do proceso selectivo calquera que fose derivada da situación de embarazo e lactación. Ante a solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.10.8. Durante o tempo fixado para a realización das probas selectivas non se poderán utilizar nin manipular de ningunha maneira aparellos de telefonía móbil, reloxos ou soportes con memoria, quedando prohibido o acceso ao recinto con tales dispositivos, constituíndo causa de non admisión ao chamamento a simple tenza deles.10.9. Os anuncios de realización dos exercicios publicaranse no taboleiro de anuncios e na páxina web do Concello (http://www.oleiros.org/web/concello-oleiros/c-participacion-rrhh/rr-hh) con dous días de antelación, polo menos, a data sinalada para o seu inicio.10.10. As cualificacións obtidas polas persoas aspirantes nos exercicios da oposición publicaranse no taboleiro de anuncios e na páxina web (http://www.oleiros.org/web/concello-oleiros/c-participacion-rrhh/rr-hh) do Concello.10.11. Concederase un prazo de cinco días para os efectos de alegacións, que se contarán desde a publicación da resolución do tribunal pola que se fan públicas as puntuacións do correspondente exercicio.10.12. En calquera momento do proceso selectivo, se o tribunal ten coñecemento ou dúbidas fundadas de que algunha persoa aspirante non cumpre algún dos requisitos exixidos nesta convocatoria, logo de audiencia do interesado/a, comunicarallo ao Concello para que este lle requira os documentos acreditativos do seu cumprimento.10.13. No caso de que a persoa aspirante non acredite o cumprimento dos requisitos, suporá a súa exclusión do proceso selectivo.11.1. Os sistemas de cualificación dos diferentes exercicios da oposición relaciónanse nas bases específicas desta convocatoria, así como o número e tipo de probas selectivas.11.2. O órgano de selección declarará aprobadas a aquelas persoas aspirantes que obtivesen maior puntuación no cómputo global do proceso selectivo non podendo superar en ningún caso o número de persoas aprobadas ao de prazas convocadas.11.3. O órgano de selección poderá acordar a lectura pública daquelas probas que teñan lugar por escrito.12.1. Unha vez establecida a puntuación final de cada aspirante, elaborarase unha listaxe baseándose na súa puntuación e por orde decrecente, resultando aprobadas as persoas que, tendo en conta o número de prazas, obtivesen as notas máis altas.12.2. No suposto de empate nas puntuacións de dous ou mais aspirantes, acudirase por orde aos seguintes criterios ata que se resolva: a) Criterio de desempate recollido no artigo 49 de Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, segundo o cal o empate se resolverá a favor da muller. b) Menor tempo acadado na proba de resistencia xeral, carreira de 1 000 metros listos, que se aplicará en función dos tramos de idade e sexo previstos nos baremos correspondentes. c) En último lugar, o empate dirimirase por sorteo entre as persoas implicadas.12.3. No caso de renuncia, baixa ou calquera outra circunstancia que impedise que algunha das persoas aprobadas puidese ser contratada ou desempeñar finalmente o traballo de auxiliar de policía local, se podería substituír por algunha das persoas aprobadas que pola orde de puntuación acadada non obtivesen praza, aínda que superasen o proceso selectivo, sempre e cando tivesen superado o curso de formación da AGASP.12.4. Para a cobertura de postos ou a realización de contratos laborais de carácter temporal poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algunha das probas, aínda que non obtivesen posto, debendo optarse por aquelas que superasen o maior número destas e que acumulasen mellor puntuación.12.5. Cando se chamase a unha das persoas incluídas na listaxe para ocupar un posto, recuperará o seu lugar inicial, ao rematar o período de contratación, de xeito que poderá ser chamada novamente para outra contratación, agás que renuncie expresamente á súa incorporación.13.1. As persoas aspirantes que superasen o proceso de selección deberán participar nun curso de formación que desenvolverá a Academia Galega de Seguridade Pública (AGASP) para estes efectos. Aquelas que xa tivesen participado e obtivesen un certificado de asistencia ao dito curso, estarán exentas desta obriga por un período de catro anos, de acordo co previsto no artigo 48.2º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais.14.1. As persoas aspirantes seleccionadas deberán presentar a documentación acreditativa dos requisitos esixidos na base quinta destas xerais no prazo de cinco días hábiles, contados a partir da publicación do resultado do proceso selectivo no taboleiro de anuncios do Concello. a) Orixinal do seu documento nacional de identidade ou documentación acreditativa equivalente. b) Orixinal da titulación en base á cal se procedeu á admisión, ou ben xustificante de ter cumpridos todos os requisitos para a súa expedición. Se estes documentos se expedisen despois da data de remate do prazo de presentación de instancias, deberán xustificarse á data na que finalizaron os correspondentes estudos. c) Certificado acreditativo de posuír a capacidade funcional para o desempeño das tarefas habituais da praza á que se aspira, que será expedido polos servizos médicos asociados ao Concello. d) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, acreditándose mediante unha declaración xurada. Será aplicable, non obstante o beneficio da rehabilitación, segundo as normas penais e administrativas, que o/a aspirante deberá acreditar mediante o correspondente documento oficial. e) Declaración xurada de non atoparse incurso/a en ningún dos supostos de incapacidade específica consonte a normativa vixente. f) Declaración xurada de non incorrer en ningún dos supostos de incompatibilidade establecidos na lexislación sobre a materia. g) Orixinal da cartilla da seguridade social (no caso de ter estado de alta con anterioridade). 14.2. Os orixinais achegaranse para os efectos de compulsa pola Administración convocador.14.3. Se dentro do prazo sinalado, e salvo casos de forza maior, algunha das persoas aspirantes seleccionadas non presentase a documentación correspondente ou non acreditase os requisitos esixidos, non poderá ser contratada, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitude para participar no proceso selectivo.14.4. Cumpridos os anteriores requisitos, será contratada mediante a formalización dun contrato laboral temporal a persoas aspirante proposta, producíndose o seu cesamento polas causas previstas na lexislación vixente na materia. Establecerase un período de proba ao abeiro do disposto no artigo 14 do Real Decreto Lexislativo 1/1995, do 24 de marzo (ET). 14.5. As persoas aspirantes, desde a formalización do contrato, quedará obrigada a utilizar os medios que para exercicio das súas funcións poña á súa disposición o Concello de Oleiros.15.1. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. BASES ESPECÍFICAS 1.1. Con carácter previo á realización do primeiro exercicio (probas de carácter físico), e con carácter obrigatorio e eliminatorio, realizarase a práctica da tallaxe e a presentación do informe médico, esixido na base quinta (apartado 1. d) das bases xerais, non superando esta proba quen non acade a altura mínima esixida nas ditas bases e non permitindo o desenvolvemento das probas físicas a quen non presente o certificado médico oficial acreditativo da súa aptitude física neste momento, excluíndose, polo tanto do proceso selectivo.2.1. As probas físicas cualificaranse como “apto/a/non apto/a”. Para obter a cualificación de “apto/a” as persoas aspirantes deberán acadar as marcas mínimas e non superar as máximas que se establecen para cada proba. Realizarase nun ximnasio ou lugar semellante con solo horizontal e cunha parede vertical e lisa. A persoa aspirante colocarase en posición de partida, de pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará cos dedos a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente cos dedos o nivel alcanzado. Para a correcta realización da proba deberanse observar as seguintes regras: Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. Hai que realizar o salto cos dous pés ao mesmo tempo. Permítense dous intentos, soamente ás persoas aspirantes que fagan un nulo no primeiro intento. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. Realizarase en pista de atletismo ou en calquera zona totalmente cha de terreo. A persoas aspirante colocarase na pista no lugar indicado. A posición de saída realizarase de pé. Só se permite un intento. A persoas aspirante que abandone a carreira quedará excluída da proba non superándoa. A proba consistirá en correr a distancia de 1 000 metros no tempo máximo (en minutos e segundos) que se recolle na seguinte táboa para cada sexo e grupo de idade: 3.1. A proba de avaliación dos coñecementos das persoas aspirantes deberá amosar o dominio dos contidos do temario que se inclúe no anexo. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. As persoas aspirantes disporán dun tempo máximo dunha hora para a súa realización.3.2. Teranse en conta as normas de dereito positivo relacionadas co contido do temario que no momento da publicación destas bases conten con publicación oficial no boletín ou diario correspondente, aínda que a súa entrada en vigor estea diferida a un momento posterior.3.3. O tribunal adoptará as medidas oportunas para garantir que esta proba sexa corrixida sen que se coñeza a identidade dos/as aspirantes. O modelo de corrección coas respostas correctas publicarase na páxina web (http://www.oleiros.org/web/concello-oleiros/c-participacion-rrhh/rr-hh) do Concello.3.4. O tribunal excluirá aquelas persoas aspirantes en cuxos exercicios figuren marcas ou signos que permitan coñecer a súa identidade.3.5. A proba cualificarase polo tribunal de 0 a 10 puntos, sendo preciso acadar 5 puntos como mínimo, para non quedar eliminada. A cualificación farase atendendo á seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respondidas 4.1. O tribunal valorará o nivel de coñecemento da lingua galega das persoas aspirantes, mediante unha proba que se cualificará como “Apto/a” ou “Non apto/a”. 4.2. De acordo co establecido no artigo 51.2 da lei 2/2015, do 29 de abril, do emprego público de Galicia, esta proba será obrigatoria e eliminatoria, agás para aquelas persoas opositoras que presenten o certificado, orixinal ou a fotocopia compulsada -no prazo de presentación de instancias e referido á data de remate deste- de ter superados os estudos conducentes á obtención da acreditación de coñecemento do nivel da lingua galega CELGA 3, expedido por un organismo oficial para o efecto, ou título acreditativo expedido pola entidade académica para tal fin.1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. Oleiros, 24 de marzo de 2022 A segunda tenente de alcalde delegada de Persoal Coralie Sopena Capitanu